સૌરાષ્ટ્રભરમાં ઓછા વરસાદના પગલે ખેડૂતો પરેશાન છે. ખેડૂતોના આ પ્રશ્ને રાજકારણ ગરમાયુ છે. પહેલા કેબિનેટ મંત્રી જયેશ રાદડિયાએ ભાદરમાંથી પાણી છોડવાના પ્રયત્ન કરેલ ત્યાર બાદ કુતિયાણાના NCPના ધારાસભ્ય કાંધલ જાડેજાએ ઘેડ વિસ્તારમાં પાણી માટે સિંચાય મંત્રીને એક પત્ર લખીને પાણીની માગણી કરી હતી. મંગળવારે કાંધલ જાડેજાના સમર્થનથી 30 જેટલા ગામોના સરપંચો દ્વારા ભાદર 2 ડેમ પેટ સિંચાય વિભાગમાં છ લાખ રૂપિયા જેવી રકમ ભરવા સહિતની જરૂરી કાર્યવહી કરવામાં આવી હતી.